## Odluka o kriterijima i mjerilima za osiguravanje minimalnog financijskog standarda javnih potreba srednjeg školstva u 2002. godini

### NN 110/2001 (13.12.2001.), Odluka o kriterijima i mjerilima za osiguravanje minimalnog financijskog standarda javnih potreba srednjeg školstva u 2002. godini

Vlada Republike Hrvat­ske

1828

Na temelju članka
88. Zakona o srednjem školstvu (»Narodne novine«, broj 19/92., 26/93., 27/93.,
50/95., 59/2001.), Vlada Republike Hrvatske je na sjednici održanoj 6. prosinca
2001. godine donijela

## ODLUKU

### O KRITERIJIMA I MJERILIMA ZA OSIGURAVANJE MINIMALNOG FINANCIJSKOG STANDARDA JAVNIH POTREBA SREDNJEG ŠKOLSTVA U 2002. GODINI

OPĆE ODREDBE

I.

Ovom Odlukom utvrđuju se sredstva za financiranje javnih potreba u
srednjem školstvu u proračunima županija, Grada Zagreba i s pozicije potpore
izravnanja za decentralizirane funkcije u državnom proračunu Republike Hrvatske
za 2002. godinu, te se utvrđuju minimalni kriteriji i mjerila za priznavanje
bilančnih prava županijama i Gradu Zagrebu za financiranje decentraliziranih
troškova u srednjem školstvu neophodnih za realizaciju nastav­nih planova i
programa.

II.

U proračunu županije, odnosno
Grada Zagreba osiguravaju se sredstva za:

– materijalne troškove
srednjih škola,

– prijevoz zaposlenika
srednjih škola,

– potpore za sufinanciranje
smještaja i prehrane učenika u učeničkim domovima,

– investicijsko održavanje
školskog prostora, opreme, nastav­nih sredstava i pomagala,

– nabavu školske opreme, nastavnih sredstava i pomagala,

– kapitalnu izgradnju školskog prostora i opreme prema standardima i
normativima koje utvrđuje ministar prosvjete i športa.

Jedinica lokalne i područne
(regionalne) samouprave može utvrditi šire javne potrebe u srednjem školstvu za
koje sredstva osigurava u svojem proračunu.

III.

Županije i Grad Zagreb
planiraju ukupne troškove za decentralizirane funkcije sukladno kriterijima i
mjerilima koji su propisani ovom Odlukom.

Za financiranje decentraliziranih funkcija
srednjeg školstva županije i Grad Zagreb ostvaruju izvorne prihode iz dodatnog
udjela poreza na dohodak.

Županije i Grad
Zagreb ostvaruju pravo na sredstva s pozicije potpore izravnanja za
decentralizirane funkcije ako izvorni prihodi po stopi iz stavka 2. ove točke
nisu dostatni za financiranje planiranih decentraliziranih funkcija srednjeg školstva.

Ukupna godišnja
bilanca sredstava za srednje školstvo u 2002. godin,i kao minimalni godišnji
financijski standard javnih potreba utvrđuje se kako slijedi:

if !supportEmptyParas endif

|  |  |  |  |  |  |  |
| --- | --- | --- | --- | --- | --- | --- |
| if !supportEmptyParas endif  Vrsta  izdataka | Minimalni  financijski  standard  prema  simulaciji  za 2001. godinu | Smanjenje  (prijenos  dijela  tekućeg  održavanja  kapitalne  izdatke | Povećanje  programa (te-  kući troškovi za  novoizgrađene  prostore i  kapitalni izdaci  za donos iz  tekućih troškova | if !supportEmptyParas endif  Ukupno  (2-3+4) | if !supportEmptyParas endif  Dopušteni  rast | Za izvršavanje iz   proračuna županija i   Grada Zagreba i iz   dodat. udjela poreza na  dohodak i iz pozicije  potpore izravnanja u  DP I.–XII. 2002.  if !supportEmptyParas endif |
| 1 | 2 | 3 | 4 | 5 | 6 | 7 |
| Tekući troškovi | 233.818.850,00 | 6.157.894,73 | 706.000,00 | 228.366.955,27 | 10.276.512,73 | 238.643.468,00 |
| Kapitalni izdaci | 122.374.754,00 | – | – | – | – | 57.256.532,00 |
| Ukupno | 356.193.604,00 | 6.157.894,73 | 706.000,00 | 228.366.955,27 | 10.276.512,73 | 295.900.000,00 |

if !supportEmptyParas endif

if !supportEmptyParas endif

Ukupni godišnji iznos sredstava za tekuće troškove srednjih škola za
2002. godinu iznosi 238.643.468,00 kn.

Ukupni godišnji iznos sredstava za kapitalne izdatke srednjih škola za
2002. godinu iznosi 57.256.532,00 kn.

Izračun iznosa potpore izravnanja za decentralizirane funk­cije u 2002.
godini vrši Ministarstvo financija u suradnji s Ministarstvom prosvjete i športa
po korisnicima potpora – jedinicama lokalne i područne (regionalne) samouprave,
a prema kriterijima i mjerilima iz ove Odluke i do visine utvrđenih obaveza u
Tablici 2 – Pregled obveza decentraliziranih funkcija za srednje školstvo koje
se trebaju financirati iz županijskih poračuna u 2002. godini, koja je sastavni
dio ove odluke.

PLANIRANJE
TEKUĆIH TROŠKOVA

IV.

Županijama, odnosno Gradu Zagrebu priznaju se bilančna prava za
financiranje tekućih troškova srednjih škola koja osiguravaju minimalni financijski
standard srednjih škola. Obračun ovih prava vrši se prema kriterijima i
mjerilima iz ove odluke za sljedeće vrste troškova:

A. Opći troškovi škole

B. Ostali troškovi škole

C. Potpora za smještaj i prehranu učenika u učeničkom domu.

VRSTE TROŠKOVA, KRITERIJI
I MJERILA

V.

Prosječni ukupni planirani tekući troškovi po učeniku godišnje u 2002.
godini prema kriterijima iz ove odluke iznose 1.234,09 kn.

A) Opći troškovi škole

Pod općim troškovima škole smatraju se sljedeće vrste troškova:

– uredski materijal,
materijal za nastavu i pedagoška dokumentacija

– komunalne usluge i naknade

– usluge HT-a (telefonski i
telefaks troškovi te poštarina)

– pedagoška i druga obvezatna
periodika, časopisi prema uputi Ministarstva prosvjete i športa

– zakupnine prostora i opreme
za realizaciju nastave

– nabava pribora za izvođenje
nastavnih planova i programa, nabava sitnog inventara i sredstava zaštite na
radu

– materijal za čišćenje

– odvoz smeća

– utrošak vode i propisane
vodne naknade

– materijal za tekuće
održavanje zgrada, sredstva rada i opreme

– sredstva za zaštitu na radu

– seminari, stručna
literatura i časopisi

– bankarske usluge i zatezne
kamate te usluge ZAP-a

– intelektualne usluge,
usluge studentskih servisa

– reprezentacija

– dnevnice i troškovi putovanja
na službenom putu

– stručno usavršavanje, prema
programu Ministarstva prosvjete i športa

– povećani troškovi za
korištenje računalne opreme, i to: održavanje

softvera, popravak računala,
potrošni materijal i sl.

– nužne staklarske usluge

– čuvanje objekata

– korištenje vlastitoga
prijevoznog sredstva (registracija, servisi, benzin i dr.)

– ostali tekući troškovi koji
su nužni za ostvarivanje nastavnog plana i programa škole

– osiguranje imovine.

Kriteriji i mjerila za
financiranje općih troškova škola iz stav­ka 1. ove točke su: broj učenika,
broj razrednih odjela, broj škola, broj otočnih škola i broj računala, a
mjerila su mjesečne, odnosno godišnje cijene određene prema sljedećim
elementima, i to:

– po učeniku od 15,00 kn
mjesečno

– po razrednom odjelu od
250,00 kn mjesečno

– po srednjoj školi od
2.500,00 kn mjesečno

– po otočnoj školi od
1.500,00 kn mjesečno

– za korištenje i održavanje
informatičke opreme od 50,00 kn mjesečno po računalu.

B) Ostali troškovi škole

Pod ostalim troškovima škole smatraju se sljedeće vrste troškova:

– energenti za zagrijavanje, rasvjetu i pogon škole

– otklanjanje nedostataka
utvrđenih po ovlaštenim pravnim osobama i upravnim tijelima (inspekcijski
nalazi), kao i troškovi za redovite propisane kontrole instalacija i
postrojenja čije neotklanjanje ugrožava sigurnost učenika i škole

– nastavni materijal učenika
strukovnih škola

– pedagoška dokumentacija

– natječaj za upis učenika u
prvi razred srednje škole

– zdravstveno osiguranje
učenika i zdravstveni pregledi zaposlenika škole

– zakupnine prostora i opreme
za realizaciju nastave

– prijevoz zaposlenika za
dolazak na posao i odlazak s posla.

Kriterij i mjerilo za
financiranje ovih troškova je prosječna godišnja cijena po učeniku, koja po
županijama iznosi:

– Zagrebačka                            677,00 kn

–
Krapinsko-zagorska               644,00 kn

–
Sisačko-moslavačka               747,00 kn

– Karlovačka                            763,00 kn

– Varaždinska                           677,00 kn

–
Koprivničko-križevačka         582,00 kn

–
Bjelovarsko-bilogorska          618,00 kn

–
Primorsko-goranska               677,00 kn

– Ličko-senjska                     1.013,00 kn

–
Virovitičko-podravska            635,00 kn

–
Požeško-slavonska                 613,00
kn

– Brodsko-posavska                 672,00 kn

– Zadarska                                704,00 kn

–
Osječko-baranjska                 677,00
kn

– Šibensko-kninska                   676,00 kn

–
Vukovarsko-srijemska           653,00 kn

–
Splitsko-dalmatinska              654,00
kn

– Istarska                                  677,00 kn

–
Dubrovačko-neretvanska       672,00 kn

– Međimurska                           632,00 kn

– Grad Zagreb                          697,00 kn

VI.

C) Potpora za smještaj i prehranu učenika u učeničkom domu

Županije i Grad Zagreb sufinanciraju smještaj i prehranu uče­­nika sa
svojih područja koji su smješteni u učeničke domove. Ako je učenik s područja
jedne županije smješten u učenički dom na području druge županije, županija iz
koje učenik dolazi sufinancira njegov smještaj i prehranu u učeničkom domu.

Strukturu cijene smještaja u učeničkom
domu čine svi troš­kovi učeničkog doma, osim bruto plaće zaposlenika i naknade
zaposlenika utvrđene kolektivnim ugovorom za koje se sredstva osiguravaju u
državnom proračunu i u proračunima županija i grada Zagreba.

Planirana cijena za
sufinanciranje smještaja i prehrane uče­nika u učeničkim domovima za
utvrđivanje bilančnih prava županija i Grada Zagreba za 2002. godinu iznosi
20,00 kn dnevno po učeniku, odnosno 600,00 kn mjesečno za 30 dana rada doma.

PLANIRANJE KAPITALNIH IZDATAKA

VII.

A) Investicijsko održavanje školskog prostora, opreme, nastavnih
sredstava i pomagala, te tekuće održavanje škola

Investicijsko održavanje školskog prostora, opreme, nastavnih sredstava
i pomagala u srednjim školama je predvidivo i plansko održavanje i obnavljanje
školskih zgrada i ugrađene opreme, kao i obnavljanje i zamjena pokretne opreme,
nastavnih sredstava i pomagala. Opseg i visina investicijskog održavanja
utvrđuje se u skladu sa stvarnim tehničkim stanjem (vijek trajanja), potrebnim
adaptacijama, rekonstrukcijama i zamjenama u cilju pobolj­šavanja uvjeta
korištenja ili udovoljavanja promijenjenim zakonskim i tehničkim propisima
zgrada, opreme, nastavnih sredstava i pomagala.

Tekuće održavanje odnosi se
na popravak kvarova koji se ne mogu planirati te održavanje sredstava rada i
opreme radi osiguravanja pretpostavki za redovito funkcioniranje škole, kao i
boje­nje zidova.

Utvrđuje se redoslijed
prioriteta u izvođenju investicijskog održavanja, nabave opreme, nastavnih
sredstava i pomagala u 2002. godini, kako slijedi:

– održavanje kotlovnica i
sustava grijanja u cilju održavanja

funkcionalnosti
postrojenja

– održavanje sanitarija i
vodovodnih instalacija u cilju pobolj­šavanja zdravstveno-higijenskih uvjeta
korištenja

– nabavka nove opreme,
zamjena dotrajale te nabavka nedostatnih sredstava i pomagala

– održavanje krovova kako ne
bi procurili i kako ne bi nastale popratne štete

– održavanje
elektroinstalacija u cilju postizanja propisanih tehničkih i zakonskih
standarda

– održavanje vanjskih zatvora
(prozori i vrata)

– ostali zahvati.

Mjerilo za utvrđivanje prava
na bilančne troškove investicijskog održavanja školskog prostora, opreme,
nastavnih sredstava i pomagala te tekućeg održavanja čini opseg djelatnosti
svake pojedine škole i županije, odnosno Grada Zagreba ukupno.

Opseg djelatnosti utvrđuje se u skladu sa sljedećim osnovnim
kriterijima:

– brojem učenika u školi i
županiji, odnosno Gradu Zagrebu ukupno

– brojem razrednih odjela u
školi i županiji, odnosno Gradu Zagrebu ukupno

– brojem školskih zgrada u
županiji, odnosno Gradu Zagrebu (samo srednje škole u funkciji) i korektivnim
kriterijima:

– postojeće stanje zgrada i
opreme

– postojeće stanje
opremljenosti nastavnim sredstvima i pomagalima

– ulaganja u prethodnim
godinama.

Primjenu korektivnih
kriterija za svaku pojedinu županiju, odnosno Grad Zagreb utvrđuje ministar
prosvjete i športa.

Za potrebe investicijskog
održavanja zgrada, opreme, nastav­nih sredstava i pomagala te tekućeg
održavanja zgrada na razini Republike Hrvatske za srednje škole osigurava se:

– po učeniku prosječno 47,30
kn godišnje

– po razrednom odjelu
prosječno 1.831,58 kn godišnje

– po školi prosječno
26.881,29 kn godišnje.

U sklopu navedenih cijena za
potrebe tekućeg održavanja pripada po kriteriju razrednog odjela prosječno 900,00
kn godišnje.

Bilančno pravo svake pojedine
županije, odnosno Grada Zagreba utvrđuje se kumulativnim zbrojem navedenih
kriterija.

Bilančna sredstva utvrđena
primjenom ovih kriterija županije, odnosno Grad Zagreb, raspoređuju planom
prioriteta po školama vodeći se načelom opravdanosti i racionalnosti ulaganja.

B) Kapitalna izgradnja, rekonstrukcija i sanacija školskih građevina

Utvrđuje se definicija kapitalnih projekata, kako slijedi:

1. Kapitalni projekti u županijama i Gradu Zagrebu su svi oni kapitalni
projekti za kojima postoji opravdana potreba (upisno područje, mreža programa i
sl.). Pri tome se obvezno primjenjuju standardi i normativi prostora i opreme
koje utvrđuje ministar prosvjete i športa.

Listu i status ovih
kapitalnih projekata utvrđuju županije i Grad Zagreb.

2. Kapitalni projekti od
državnog interesa u srednjem školstvu su:

– svi kapitalni projekti
utvrđeni u posebnom dijelu Državnog proračuna Republike Hrvatske za 2002.
godinu u Razdjelu 080 - Ministarstvo prosvjete i športa Glava – 20 sukladno
planiranim sredstvima Državnog proračuna Republike Hrvatske za 2002. godinu.

Minimalno bilančno pravo po
izdacima za kapitalne projekte za svaku pojedinu županiju, odnosno Grad Zagreb,
utvrđuje se prema sljedećim osnovnim kriterijima:

**–** za potrebe
izgradnje, adaptacije i rekonstrukcije kapitalnih projekata na razini Republike
Hrvatske za srednje škole osigurava se:

– po učeniku prosječno 60,08
kn godišnje

– po razrednom odjelu
prosječno 1.625,02 kn godišnje

– po zgradi prosječno
7.549,63 kn godišnje.

Minimalno bilančno pravo
svake pojedine županije, odnosno Grada Zagreba, po izdacima za kapitalne
projekte utvrđuje se kumulativnim zbrojem svih triju navedenih kriterija.

Prosječni izdatak po učeniku
godišnje za kapitalne izdatke (kapitalni projekti, investicijsko održavanje,
opremanje, didaktika i tekuće održavanje) u srednjim školama prema utvrđenim
kriterijima u 2002. godinu iznosi 296,08 kn.

PRIJELAZNE I ZAVRŠNE ODREDBE

VIII.

Na temelju kriterija i mjerila iz ove Odluke bilanciraju se sredstva
županijama odnosno Gradu Zagrebu za financiranje decentraliziranih troškova
srednjih škola za osiguranje minimalnoga financijskog standarda.

Ako županije, odnosno Grad
Zagreb u svom proračunu ne osiguraju potrebnu visinu sredstava za financiranje
ukupnih troškova koji se decentraliziraju za srednje škole, potrebnu raz­liku
ostvaruju s pozicije potpore izravnanja za decentralizirane funkcije u Državnom
proračunu Republike Hrvatske za 2002. godinu, sukladno kriterijima i mjerilima
iz ove Odluke.

IX.

Analizu ostvarenih tekućih
troškova i kapitalnih izdataka za decentralizirane funkcije srednjih škola po
županijama i Gradu Zagrebu vrši Ministarstvo prosvjete i športa dva puta
godišnje.

Županije i Grad Zagreb dužni
su bilancirana sredstva koristiti samo za financiranje realizacije redovnog
programa srednjih škola, a troškove srednje škole i drugih ustanova ili
subjekata koji nastaju zbog zajedničkog korištenja prostora ili opreme moraju
razgraničiti na sve subjekte koji koriste prostor razmjerno veličini korištenog
prostora i opreme.

Županije i Grad Zagreb dužni
su Ministarstvu prosvjete i športa dostavljati podatke o visini tekućih
troškova i kapitalnih izdataka po školama i ukupno, najmanje dva puta godišnje
i to za razdoblje:

– siječanj – ožujak najkasnije
do 30. travnja tekuće godine i

– siječanj – kolovoz
najkasnije do 30. rujna tekuće godine.

Ministarstvo prosvjete i
športa može predložiti Vladi Repub­like Hrvatske korekciju (preraspodjelu)
utvrđenih bilančnih prava županijama odnosno Gradu Zagrebu u sklopu ukupno
utvrđenih sredstava za financiranje decentraliziranih funkcija srednjeg
školstva ako se utvrdi da je zbog realizacije programa javnih potreba u
srednjem školstvu to prijeko potrebno.

X.

Županije, odnosno Grad Zagreb
dužni su u svojim prora­čunima posebno planirati sredstva za financiranje
troškova srednjeg školstva u skladu sa Zakonom o financiranju lokalne
samouprave i uprave.

Županije, odnosno Grad Zagreb
dužni su uskladiti dinamiku financiranja decentraliziranih troškova s dinamikom
ostvarivanja prihoda u svom proračunu i sredstvima s pozicije potpore
izravnanja.

XI.

Županije, odnosno Grad Zagreb
dužni su sredstva za decentralizirane troškove srednjih škola i sredstva s
pozicije potpore izravnanja koristiti za financiranje ukupnih troškova srednjeg
školstva.

Županije, odnosno Grad Zagreb
mogu u sklopu ukupno utvrđenih bilančnih sredstava za tekuće troškove u
srednjem školstvu po potrebi vršiti odgovarajuće prenamjene tih sredstava.

Županije, odnosno Grad Zagreb
dužni su sredstva za kapitalne izdatke, investicijsko održavanje školskog
prostora, opreme, nastavnih sredstava i pomagala te tekuće održavanje
realizirati (trošiti) u skladu sa Zakonom o nabavi roba, usluga i ustupanju
radova. Pri tome su županije i Grad Zagreb, ako za ovako utvrđen minimalni
standard koriste sredstva iz pozicije potpore izravnanja za decentralizirane
funkcije, dužni načiniti godišnji operativni plan realizacije sredstava, te pri
zahtijevanju sredstava iz Državnog proračuna specificirati ugovore i izvršene
radove i usluge za koje zahtijevaju sredstva.

Županije, odnosno Grad Zagreb
ne mogu započinjati realizaciju novih kapitalnih projekata u školstvu bez
izrade investicijskog elaborata u kojem su precizno utvrđeni: opseg radova i
usluga, vrijednost radova i usluga, vrijeme realizacije i realni izvori
sredstava.

XII.

Županije odnosno Grad Zagreb
su dužne tromjesečno izvješćivati Ministarstvo financija i Ministarstvo
prosvjete i športa o ostvarenim prihodima i plaćenim troškovima za
decentralizirane funkcije.

XIII.

U ukupnim troškovima,
sukladno ovoj Odluci, pri bilanciranju prava županijama i Gradu Zagrebu
uključeni su i troškovi redovitog programa financiranja učenika s teškoćama u
razvoju, a samo povećani troškovi školovanja tih učenika financirat će se iz
sredstava državnog proračuna sukladno posebnim kriterijima koje utvrđuje
ministar prosvjete i športa.

XIV.

Ova odluka stupa na snagu
danom objave u »Narodnim novinama«, a primjenjuje se od 1. siječnja 2002.
godine.

Klasa: 602-02/01-01/06

Urbroj:  5030104-01-1

Zagreb, 6. prosinca 2001.

Potpredsjednik,
zamjenika predsjednika
**dr. sc. Goran Granić,** v. r.

if !supportEmptyParas endif

if !supportEmptyParas endif

if !supportEmptyParas endif

PREGLED OBVEZA
DECENTRALIZIRANIH FUNKCIJA ZA SREDNJE ŠKOLSTVO,
KOJI SE TREBAJU FINANCIRATI IZ ŽUPANIJSKIH PRORAČUNA U 2002. GODINI

**TABLICA 2**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Žup.  broj | Nositelj financiranja– županija | Opći  troškovi | if !supportEmptyParas endif  Ostali  troškovi | Potpora za smještaj I  prehranu  učenika u  učeničkim  domovima | Ukupno  tekući  troškovi  2002.  (2+3+4) | Kapitalni  projekti | Investicijsko  održavanje  opremanje,  didaktička  oprema i tek.  održavanje  pr.  Odluci | Ukupno  kapitalna  ulaganja  (6+7) | Sveukupno  (5+8)  if !supportEmptyParas endif |
| 0 | 1 | 2 | 3 | 4 | 5 | 6 | 7 | 8 | 9 |
| 1 | ZAGREBAČKA | 2.227.500 | 4.282.025 | 1.482.000 | 7.991.525 | 812.445 | 988.696 | 1.801.141 | 9.792.666 |
| 2 | KRAPINSKO-ZAGORSKA | 1.875.960 | 3.358.717 | 3.672.000 | 8.906.677 | 694.724 | 841.987 | 1.536.711 | 10.443.388 |
| 3 | SISAČKO-MOSLAVAČKA | 2.438.640 | 4.913.766 | 3.648.000 | 11.000.406 | 897.996 | 1.116.701 | 2.014.697 | 13.015.103 |
| 4 | KARLOVAČKA | 2.160.480 | 4.368.938 | 1.650.000 | 8.179.418 | 782.381 | 985.409 | 1.767.790 | 9.947.208 |
| 5 | VARAŽDINSKA | 2.843.700 | 5.737.575 | 1.026.000 | 9.607.275 | 1.067.324 | 1.213.713 | 2.281.037 | 11.888.312 |
| 6 | KOPRIVNIČKO-KRIŽEVAČKA | 1.710.060 | 2.861.811 | 1.776.000 | 6.347.871 | 630.450 | 757.192 | 1.387.642 | 7.735.513 |
| 7 | BJELOVARSKO-BILOGORS. | 2.199.000 | 3.583.385 | 2.088.000 | 7.870.385 | 796.002 | 1.017.623 | 1.813.624 | 9.684.009 |
| 8 | PRIMORSKO-GORANSKA | 5.226.060 | 9.062.999 | 4.194.000 | 18.483.059 | 1.859.570 | 2.373.834 | 4.233.404 | 22.716.463 |
| 9 | LIČKO-SENJSKA | 661.020 | 1.457.707 | 1.608.000 | 3.726.727 | 234.708 | 327.028 | 561.736 | 4.288.463 |
| 10 | VIROVITIČKO-PODRAVSKA | 1.353.720 | 2.473.523 | 972.000 | 4.799.243 | 505.136 | 600.088 | 1.105.224 | 5.904.467 |
| 11 | POŽEŠKO-SLAVONSKA | 1.357.980 | 2.353.421 | 1.194.000 | 4.905.401 | 493.826 | 588.423 | 1.082.249 | 5.987.650 |
| 12 | BRODSKO-POSAVSKA | 2.555.940 | 4.947.936 | 2.112.000 | 9.615.876 | 944.687 | 1.116.558 | 2.061.244 | 11.677.120 |
| 13 | ZADARSKA | 2.889.900 | 5.107.520 | 1.230.000 | 9.227.420 | 1.051.171 | 1.367.386 | 2.418.557 | 11.645.977 |
| 14 | OSJEČKO-BARANJSKA | 5.687.580 | 10.385.857 | 1.914.000 | 17.987.437 | 2.112.998 | 2.582.844 | 4.695.843 | 22.683.280 |
| 15 | ŠIBENSKO-KNINSKA | 1.775.400 | 3.225.138 | 306.000 | 5.306.538 | 656.217 | 825.980 | 1.482.197 | 6.788.735 |
| 16 | VUKOVARSKO-SRIJEMSKA | 3.059.580 | 5.475.993 | 1.056.000 | 9.591.573 | 1.154.227 | 1.386.864 | 2.541.091 | 12.132.664 |
| 17 | SPLITSKO-DALMATINSKA | 8.157.720 | 14.604.620 | 2.520.000 | 25.282.340 | 3.001.355 | 3.661.632 | 6.662.987 | 31.945.327 |
| 18 | ISTARSKA | 3.541.080 | 6.063.212 | 2.082.000 | 11.686.292 | 1.294.646 | 1.662.204 | 2.956.850 | 14.643.142 |
| 19 | DUBROVAČ.-NERETVANSKA | 2.273.880 | 3.874.971 | 1.950.000 | 8.098.851 | 797.209 | 1.019.678 | 1.816.886 | 9.915.738 |
| 20 | MEĐIMURSKA | 1.683.780 | 3.041.251 | 660.000 | 5.385.031 | 620.357 | 711.236 | 1.331.593 | 6.716.625 |
| 21 | GRAD ZAGREB | 14.732.280 | 29.821.842 | 90.000 | 44.644.122 | 5.411.962 | 6.292.067 | 11.704.029 | 56.348.151 |
| if !supportEmptyParas endif | UKUPNO RH | 70.411.260 | 131.002.208 | 37.230.000 | 238.643.468 | 25.819.391 | 31.437.141 | 57.256.532 | 295.900.000 |

if !supportEmptyParas endif

if !supportEmptyParas endif

Odluka, NN 110/2001-1828
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)